# data[].attributes.headline
Parabéns ao Equipo de Ponte...Nas Ondas!

# data[].attributes.subject
Parabéns ao Equipo de Ponte...Nas Ondas!

# data[].attributes.attachment_link.title
Así foi o evento da aprobación na UNESCO

# data[].attributes.attachment_link.readable_text
* O 17 Comité Intergubernamental da UNESCO que se celebra este ano en Rabat aprobou este xoves 1 de decembro a proposta conxunta de Galicia e Portugal
* A UNESCO felicita os Estados parte por unha iniciativa "que pon de relevo a participación das comunidades na salvagarda do patrimonio cultural inmaterial compartido".
* A UNESCO destaca tamén que o proxecto de Ponte...nas Ondas! pode servir de modelo internacional aplicable noutras áreas xeográficas.

"Hai vinte e sete anos iniciamos a construción dunha ponte de comunicación entre os centros educativos dos dous lados da fronteira de Galicia en España e Portugal. Coas nosas actividades démoslle voz á mocidade de todos os niveis educativos, desde a educación infantil até a universidade, utilizando o Patrimonio Cultural Inmaterial como unha ferramenta de educación patrimonial, de entendemento e diálogo intercultural", subliñou Santiago Veloso, presidente da Asociación Cultural e Sociopedagóxica Ponte...nas Ondas! Na súa intervención este xoves 1 de decembro no 17 Comité Intergubernamental da UNESCO en Rabat.

Foi despois de que o Comité confirmará a beizón a PNO! para a súa inscrición no Rexistro de Boas Prácticas co Patrimonio Cultural Inmaterial da UNESCO.
Os expertos da UNESCO destacan a metodoloxía participativa da iniciativa e subliñan que "como experiencia transfronteiriza, o modelo PNO! pode reproducirse para reforzar o diálogo entre xeracións e a transmisión do patrimonio cultural inmaterial a través das fronteiras".

Interveu a continuación a profesora Esmeralda Carvalho, representante de PNO! en Portugal, quen destacou que "a nosa ponte nas ondas gaña hoxe unha nova dimensión, e foi posible grazas ao esforzo xeneroso de todas as comunidades educativas que decidiron preservar e transmitir este patrimonio común e transmitirllo ás novas xeracións"

"Convidámosmos a poñervos nas nosas ondas!", salientou Carvalho.
Unindo e educación e cultura nunha ponte de cooperación
Asistiron tamén á proclamación de PNO! Na UNESCO o embaixador de España na institución, José Manuel Rodríguez Uribes, o director xeral de Patrimonio Cultural e Belas Artes do goberno español, Isaac Sastre, a embaixadora de Portugal na UNESCO, Rosa Batoréu, o conselleiro de Cultura, Educación, FP e Universidades da Xunta de Galicia, Román Rodríguez, e a directora xeral do Patrimonio Cultural da Xunta, Carmen Martínez Insua.

A embaixadora de Portugal na Unesco, Rosa Batoréu, abriu as intervencións da delegación, destacando o traballo do alumnado, docentes e familias, subliñando que son eles o cerne do proxecto e felicitou a excelente avaliación da UNESCO a un proxecto que se ten revelado un modelo de cooperación transfronteiriza. Pola súa banda, o director xeral de Patrimonio Cultural e Belas Artes do goberno español, Isaac Sastre, sinalou que o traballo de Ponte...nas Ondas! "une dous piares fundamentais da UNESCO, a educación e a cultura". Na súa opinión, PNO! "transformou unha fronteira nunha ponte continua de cooperación e colaboración a través do patrimonio".

O conselleiro de Cultura, Román Rodríguez, afirmou que "como galegos debemos estar orgullosos porque un programa dos nosos centros educativos vai servir de inspiración para concienciar á rapazada sobre a importancia de coidar do noso patrimonio e grazas a esta iniciativa novas xeracións de todo o mundo aprenderán desde a infancia a importancia e valor do legado cultural e etnográfico".

Román Rodríguez lembrou que só catro candidaturas a nivel internacional foron consideradas pola Unesco nesta reunión, salientando que unha delas sexa galega e amosouse "orgulloso" porque un programa cultural nacido nas aulas galegas poida ser considerado pola Unesco "un exemplo para o mundo".
Un modelo para o mundo
"Esta ponte nas ondas da radio integrou a voz das persoas e comunidades portadoras de ambas beiras da fronteira luso-galega", afirmou Santiago Veloso na súa intervención na UNESCO, "esa voz que desde a formación da lingua común galego-portuguesa recolleron os trobadores medievais nas cantigas de amor e de amigo con expresións e manifestacións comúns nos países da lusofonía".

"Ponte...nas Ondas rescatou, investigou e educou neste patrimonio común as aulas das dúas beiras da raia e moitos centros integrárono nos seus plans educativos", recordou.

O coordinador da asociación agradeceulle ao órgano avaliador o recoñecemento a todo este traballo. "Poñémonos ao servizo do Comité para divulgar este modelo e pedímoslle aos Estados de Portugal e España introducilo nos seus respectivos sistemas educativos", concluíu.

# data[].attributes.attachment_link.title
Aprobada a inscrición de PNO! no rexistro de boas prácticas co Patrimonio Cultural Inmaterial da UNESCO

# data[].attributes.attachment_link.description
O 17 Comité Intergubernamental da UNESCO que se celebra este ano en Rabat aprobou este xoves 1 de decembro a proposta conxunta de Galicia e Portugal * A UNESCO felicita os Estados parte por unha iniciativa "que pon de relevo a participación das comunidades na salvagarda do patrimonio cultural inmaterial compartido".

# data[].attributes.body
A voz é natural, a voz é humana. Por iso estamos entusiasmados ao crear tecnoloxía usábel de voz para as máquinas. Para crear sistemas de voz, os desenvolvedores necesitan unha enorme cantidade de datos de voz.

A maioría dos datos usados polas grandes compañías non están dispoñíbeis para a maioría das persoas. Pensamos que iso abafa a innovación. Por iso lanzamos Common Voice (Voz Pública), un proxecto para axudar á facer o recoñecemento de voz aberto e accesíbel para todos.

# data[].attributes.headline
Entrega de agasallos Venres 9      1º  recreo na Biblioteca

# data[].attributes.subject
Entrega de agasallos Venres 9      1º  recreo na Biblioteca

# data[].attributes.attachment_link.title
CARTEL II Magostoxería ENTREGA AGASALLOS (2022)-01

# data[].attributes.attachment_link.readable_text
O proceso de substitución lingüística do galego polo español avanza de modo sostido e continuado desde as tres últimas décadas. Neste sentido, os diversos estudos elaborados desde a publicación do primeiro Mapa Sociolingüístico da Galiza, realizado pola Real Academia Galega (RAG) en 1992, certifican unha caída constante de falantes. Precisamente, esta perda de usuarias e usuarios coincide coa introdución do idioma en novos ámbitos, onde tradicionalmente foi excluído.

O último informe presentado pola Real Academia Galega (RAG) vén confirmar esta tendencia. Neste sentido, recolle que as dinámicas de 'desgaleguización' nas novas xeracións inícianse "moi cedo", nos primeiro anos de escolarización, e afectan "o proceso de adquisición da fala". Asemade, repara na incidencia da lexislación nos comportamentos lingüísticos, certificando que "a aplicación do Decreto do Plurilingüismo de 2010 estivo relacionado coa volta do desprazamento que se viña producindo no marco das relacións horizontais".

Os datos de informe non sorprenden ao presidente da Mesa pola Normalización Lingüística, Marcos Maceira. En declaracións a Nós Diario sinala que "estas cifras confirman algunhas das xa ofrecidas con anterioridade pola Mesa en dous estudos elaborados en 2013 e 2014, onde xa se observaba unha auténtica exclusión como consecuencia da aplicación da normativa xurdida do Decreto do Plurilingüismo".

Na mesma liña, advirte que "malia as melloras derivadas da presión social, non hai unha oferta completa de audiovisual en galego para o público infantil e xuvenil, sendo, tamén, escandalosa a exclusión do idioma nos xoguetes".

A profesora da Universidade da Coruña e sociolingüista María Pilar García Negro sinala a Nós Diario que, malia non ter aínda "unha posición formada do informe da RAG", porque aínda non o estudou, "a diagnose do que podía ser a situación actual xa estaba feita nunha proposta de modelo de normalización lingüística presentada en 1989 e elaborada por 19 entidades do ámbito social e pedagóxico".

Neste sentido, lembra que a proposta recollía "un modelo de normalización lingüística, aplicado a todo o territorio galego, que garantía que toda persoa a partir de 11 anos sería competente para recibir o ensino en galego, con independencia da súa precedencia idiomática".

Pola súa parte, o secretario xeral de Política Lingüística da Xunta da Galiza, Valentín García, afirma a Nós Diario que "o exposto no informe dá a razón á Xunta ao sinalar que o problema non está nas aulas, senón que a socialización e o emprego da lingua na familia e no entorno próximo é o que determina os hábitos lingüísticos". Nesta liña, García destaca "a importancia das políticas municipais á hora de incluír o galego nas actividades que organizan para infancia e xuventude".

# data[].attributes.attachment_link.title
A exclusión do galego no ensino acelérase desde 2010

# data[].attributes.attachment_link.description
A saúde do galego é crítica. Tanto é así que se trata da lingua que sofre unha caída máis acusada de todas as que teñen rango de oficialidade no Estado. 23,90% das persoas menores de 15 anos residentes no país declaran non saber falalo.

# data[].attributes.attachment_link.readable_text
Ven vivir a maxia da Gala dos premios aRi[t]mar galiza e portugal da música e da poesía! Xoves 15 de decembro ás 20:30 h no Teatro Principal de Santiago de Compostela

Coa actuación de Xisco Feijoo e a participación especial d' A Garota Não, Nabiza Girl e Fran Rei. Coa presenza de Lúa Mosquetera, Wilma Vieira e Ponte... nas Ondas!

Entradas de balde en www.compostelacultura.gal a partir das 11:00 h do día 13 de decembro. Descarga aquí o programa do acto.

# data[].attributes.attachment_link.title
Gala aRi[t]mar galiza e portugal da música e da poesía | EOI de Santiago de Compostela

# data[].attributes.attachment_link.description
Ven vivir a maxia da Gala dos premios aRi[t]mar galiza e portugal da música e da poesía! Xoves 15 de decembro ás 20:30 h no Teatro Principal de Santiago de Compostela Coa actuación de Xisco Feijoo e a participación especial d' A Garota Não, Nabiza Girl e Fran Rei.

# data[].attributes.attachment_link.title
O Censo sitúa por vez primeira o castelán como a lingua usada con máis frecuencia en Galicia - Praza Pública

# data[].attributes.attachment_link.description
A diferenza do último estudo lingüístico publicado polo IGE no 2019, no que o galego aínda aparecía como o idioma máis empregado, os datos do INE amosan que tanto no ámbito familiar, entre as amizades e no traballo, hai máis persoas que empregan o castelán “sempre” ou “frecuentemente”.